Vyhodnotenie pripomienkového konania
k materiálu „Správa o vodnom hospodárstve v Slovenskej republike v roku 2009“

	Subjekt
	Pripomienka
	Typ
	Vyhod.
	Spôsob vyhodnotenia

	Podpredseda vlády SR pre ľudské práva a menšiny
	Bez pripomienok
	
	
	

	Ministerstvo dopravy, pôšt a telekomunikácií SR
	Bez pripomienok
	
	
	

	Ministerstvo financií SR
	Doložka vybraných vplyvov 

Upozorňujem, že v zmysle Smernice na prípravu a predkladanie materiálov na rokovanie vlády SR a aktualizovanej Jednotnej metodiky na posudzovanie vybraných vplyvov musí každý materiál, ktorého súčasťou je návrh uznesenia vlády SR obsahovať Doložku vybraných vplyvov a to aj v prípade, ak materiál nemá vplyv na rozpočet verejnej správy, zamestnanosť, životné a podnikateľské prostredie a informatizáciu spoločnosti. Doložka musí byť zaslaná na stanovisko gestorom metodiky v rámci predbežného pripomienkového konania, ktoré predchádza medzirezortnému pripomienkovému konaniu.  
	O
	A
	Materiál doplnený

	Ministerstvo kultúry a cestovného ruchu SR
	Bez pripomienok
	
	
	

	Ministerstvo obrany SR
	Bez pripomienok
	
	
	

	Ministerstvo práce, sociálnych vecí a rodiny SR
	Návrh uznesenia vlády 

Slová „predsedu vlády“ je potrebné nahradiť slovami „predsedníčku vlády“. 
	O
	A
	Text opravený

	
	Obsah správy 

Na základe Smernice na prípravu a predkladanie materiálov na rokovanie vlády SR (podľa článku 4, bod e) by mal materiál obsahovať doložku vybraných vplyvov. V prípade, ak materiál obsahuje návrh uznesenia vlády, doložka vybraných vplyvov musí byť súčasťou materiálu (čl. 9, bod 2 Smernice). Doložka vybraných vplyvov má byť vypracovaná v súlade s aktualizovanou Jednotnou metodikou na posudzovanie vybraných vplyvov, ktorá bola schválená uznesením vlády SR č. 112/2010 a má byť zaslaná jednotlivým gestorom metodiky na stanovisko v rámci predbežného pripomienkového konania (podľa čl. 10, bod 3 Smernice). 
	O
	A
	Materiál doplnený

	Ministerstvo spravodlivosti SR
	Bez pripomienok
	
	
	

	Ministerstvo školstva, vedy, výskumu a športu SR
	Bez pripomienok
	
	
	

	Ministerstvo vnútra SR
	Bez pripomienok
	
	
	

	Ministerstvo zahraničných vecí SR
	Bez pripomienok
	
	
	

	Ministerstvo zdravotníctva SR
	Obsah, str. 3 

V obsahu je potrebné zaktualizovať čísla strán podľa textu materiálu. 
	O
	A
	Text opravený

	
	Kapitola 7.2 Zásobovanie pitnou vodou, stať Kvalita pitnej vody, na str. 55 ods.1 

V uvedenej kapitole je potrebné text upraviť nasledovne: 
,,Kvalita pitnej vody vo verejných vodovodoch sa hodnotí na základe výsledkov kontroly prevádzkovateľov verejných vodovodov – vodárenských spoločností a obcí.“ 
 
	O
	A
	Text upravený

	
	Kapitola 7.5, str. 63 

Text materiálu odporúčame zarovnať do bloku. 
	O
	A
	Text upravený

	
	Kapitola 8. Monitorovací a informačný systém, stať Termálne a minerálne vody, str. 68 ods.3  

Text materiálu žiadame upraviť nasledovne: 
„V roku 2009 bolo do monitorovacej siete zaradených celkovo 45 lokalít. Z toho je na 36 lokalitách zabezpečený prenos dát do centrálneho informačného systému Ministerstva zdravotníctva SR formou LIS IKZ a z ostatných lokalít sú informácie zasielané formou MS EXCEL. Celkove je do monitoringu zaradených 171 objektov - z toho 116 uznaných zdrojov a 55 ostatných pozorovacích zdrojov“. 
 
	Z
	A
	Text upravený

	Úrad vlády SR
	ku Komuniké (Návrh) 

Slovo "materiálu" odporúčame opraviť na "materiál". 
Odôvodnenie : 
Ide o gramatickú úpravu textu. Bez pripomienok
	O
	A
	Text opravený

	Odbor vládnej agendy Úradu vlády SR
	Technické a jazykové úpravy textu
	O
	A
	Text upravený

	Úrad pre reguláciu sieťových odvetví
	Bez pripomienok
	
	
	

	Národný bezpečnostný úrad
	Bez pripomienok
	
	
	

	Úrad splnomocnenca vlády SR pre územnú samosprávu, integrovaný manažment povodí a krajiny 
Úrad splnomocnenca vlády SR pre územnú samosprávu, integrovaný manažment povodí a krajiny
Úrad splnomocnenca vlády SR pre územnú samosprávu, integrovaný manažment povodí a krajiny
Úrad splnomocnenca vlády SR pre územnú samosprávu, integrovaný manažment povodí a krajiny

	Pripomienka k obsahu a zameraniu správy 
Správa by sa podľa nášho názoru mala zameriavať na informovanie vlády o prioritnej úlohe štátu (Ministerstva životného prostredia SR), ktorou je ochrana vôd a ochrana pred povodňami a nie hospodárske využívanie vôd. Mala by poskytnúť pravdivé a komplexné informácie predovšetkým o zavádzaní integrovaného riadenia povodí v súlade s Rámcovou smernicou o vode a smernicou o hodnotení a manažmente povodňového rizika. Z uvedených dôvodov žiadame správu prepracovať s tým, že v nej bude jasne odčlenené hospodárske využívanie vôd od činností smerujúcich k zavádzaniu integrovaného riadenia povodí, vrátane sprehľadnenia finančných tokov smerujúcich do oblasti využívania vôd a do oblasti ich ochrany a ochrany pred povodňami. Ďalej žiadame do správy doplniť osobitnú kapitolu o akútnych problémoch v riadení vodného hospodárstva a zavádzaní novej vodnej politiky, ako aj rizikách nesplnenia záväzkov, ktoré Slovensko prijalo so vstupom do EÚ, ako aj možných dôsledkoch tohto neplnenia. 

Zdôvodnenie: 
Správa sa zameriava predovšetkým na vymenovanie činností a hodnotenie hospodárskych výsledkov tých organizácií, ktorých zriaďovateľom je Ministerstvo životného prostredia SR. K nim boli bez vysvetlenia pričlenené vodárenské spoločnosti, ktoré boli transformované na akciové spoločnosti poskytujúce vodohospodárske služby. Tieto subjekty ministerstvo priamo neriadi, ale ich činnosť rovnako ako činnosť ostatných subjektov poskytujúcich vodohospodárske služby, je usmerňovaná právnymi predpismi. Správa poukazuje na skutočnosť, že prioritou štátu (príslušného ministerstva) je hospodárske využívanie vôd a nie jej ochrana a znižovanie rizika pred povodňami, ktoré musia byť v zmysle smerníc EÚ zavádzané v súlade s princípmi integrovaného riadenia povodí premietnutými v Rámcovej smernici o vode a v smernici o hodnotení a manažmente povodňových rizík. Prezentované informácie o hospodárskych výsledkoch a financovaní ministerstvom riadených inštitúcií sú neprehľadné a neposkytujú možnosť kontrolovať, či finančné prostriedky zo štátneho rozpočtu, ako aj z hospodárskeho využívania vôd, sú využívané efektívne v prospech vodného hospodárstva. Správa neobsahuje žiadne informácie o problémoch vo vodnom hospodárstve (okrem poukazovania na nedostatok finančných prostriedkov) a najmä o neplnení prijatých záväzkov Slovenska a možných sankčných postihoch. V tejto súvislosti poukazujeme najmä na neplnenie záväzku v oblasti odvádzania a čistenia komunálnych odpadových vôd z aglomerácií nad 10 000 EO a len formálne splnenie požiadavky Rámcovej smernice o vode týkajúcej sa vypracovania plánov manažmentu povodí. 

Pripomienka k výberu subjektov zahrnutých do správy 
Žiadame, aby do správy boli doplnené všetky subjekty, ktoré spadajú do kategórie poskytovateľov vodohospodárskych služieb (teda aj obce, priemyselné a iné subjekty), ako aj subjekty spadajúce do kategórie tých ktorí „využívajú“ vody (okrem vodohospodárskych služieb ide o všetky činnosti spojené s akoukoľvek ľudskou činnosťou, ktorá má významný dopad na stav vôd). To znamená, že do správy musia byť doplnené okrem iných aj obce, priemyselné, poľnohospodárske a iné subjekty. 

Zdôvodnenie 
Uvedená požiadavka vyplýva z Rámcovej smernice o vode (článok 5), ktorá vyžaduje identifikovanie subjektov poskytujúcich vodárenské služby a užívateľov vôd. Úloha mala byť splnená už v prvej etape prác na implementácii Rámcovej smernici o vode v termíne do 22. decembra 2004. 

Pripomienka ku kapitole 4 – Implementácia Rámcovej smernice o vode a ostatných smerníc EÚ 
Z pohľadu zavádzania integrovaného riadenia povodí v súlade so smernicami EÚ, čo je hlavnou úlohou štátu, ide o nosnú kapitolu správy, ktorá musí byť doplnená o podrobné informácie o aktuálnom stave implementácie smerníc, problémových oblastiach, nesplnených úlohách s návrhom na vykonanie nápravy. 

Zdôvodnenie 
Vzhľadom na neplnenie viacerých záväzkov vyplývajúcich zo smerníc EÚ a Prístupovej zmluvy a možné dôsledky, ktoré z toho vyplývajú, vláda musí byť o nich bezodkladne informovaná, aby mohla prijať potrebné opatrenia na nápravu. Za nevyhnutné považujeme doplniť najmä informáciu o tom, že vláda SR neschválila nariadenie vlády, ktorým mal byť zozáväznený program opatrení, čím sa plány manažmentu povodí stali čisto formálnym dokumentom. Jednou z najviac problémových oblastí je aj povinné zapojenie verejnosti do prípravy plánov manažmentu povodí, ktoré bolo zo strany kompetentného orgánu (MŽP SR) doteraz odmietané. Podľa našich informácií neplnia sa ani záväzky týkajúce sa odkanalizovania a čistenia komunálnych odpadových vôd z aglomerácií nad 10 000 EO, ktoré musia byť splnené do decembra tohto roku. 

Pripomienka ku kapitole 3 – Legislatíva vo vodnom hospodárstve 
Do kapitoly žiadame doplniť informáciu o stave transpozície smerníc EÚ do národnej legislatívy, existujúcich problémoch (napr. či sú vedené procesy „infringementu“ voči Slovensku), ako aj najbližších zámeroch príslušného ministerstva v legislatívnej oblasti (napr. prijatie avizovaného nového vodného zákona). V tejto súvislosti poukazujeme aj na informáciu uvedenú v poslednom odseku predkladacej správy o zrušení smernice 76/464/EHS, ktorá podľa sekcie legislatívy MP ŽPRR SR, bola zrušená. Podľa nám dostupných informácií, boli zrušené iba niektoré časti tejto smernice, ktorá ako celok má byť zrušená v decembri 2013. Žiadame túto informáciu preveriť, doplniť o informáciu o transpozícii tejto smernice do národnej legislatívy a v prípade opodstatnenosti tejto pripomienky, urobiť zmeny v príslušných častiach správy. 

Pripomienka ku kapitole 9.1.1 – Programy ochrany pred povodňami 
Žiadame, aby v správe vymenované aktivity, zamerané na protipovodňovú ochranu (aktivity SVP, š.p. financované zo ŠR, projekty zabezpečované v rámci OP ŽP a iné projekty), boli doplnené o podrobnú informáciu s vyhodnotením konkrétnych dosiahnutých výsledkov týchto aktivít. Ďalej žiadame o doplnenie podrobnej informácie o stave implementácie smernice o hodnotení a manažmente povodňových rizík, najmä o stave zabezpečenia I. etapy zameranej na predbežné hodnotenie povodňového rizika, ktoré musí byť ukončené do decembra 2011. V tejto súvislosti poukazujeme na zámer na str. 81, podľa ktorej sa majú v rámci OP ŽP iba vypracovať podkladové štúdie, ktorých cieľom je okrem iného aj vypracovanie metodiky predbežného hodnotenia povodňového rizika. Táto informácia signalizuje, že realizáciu úlohy zameranej na I. etapu implementácie uvedenej smernice je v časovom sklze. V súvislosti s vyčíslením finančných prostriedkov na realizáciu „Programu protipovodňovej ochrany v SR do roku 2010“ žiadame doplniť informáciu o prehodnotení tohto programu z hľadiska požiadaviek Rámcovej smernice o vode, ďalej informáciu o účinnosti existujúcej umelo vytvorenej protipovodňovej infraštruktúry, ako aj informáciu o súlade tohto programu protipovodňovej ochrany s novom koncepciou založenou na „podpore postupov trvalo udržateľného využitia pôdy, zlepšenia zadržiavania vody, rovnako ako aj riadených záplavách určitých oblastí v prípade povodní“ (text je prevzatý z článku 7 smernice o hodnotení a manažmente povodňového rizika). Do vypracovania týchto informácií odporúčame pozastaviť financovanie projektov realizovaných v rámci uvedeného programu protipovodňovej ochrany.  
	O
	N
	K pripomienkam sa neprihliada. 
Správa o VH v SR v roku 2009  predstavuje informatívny materiál, ktorý konštatuje dosiahnutý stav vo VH k  31. 12. 2009 a spracováva sa v prehľadnom rozsahu.  Ostatné údaje, resp. hodnotenia sú spracované v iných dokumentoch, napr. Vodnom pláne SR, Koncepcii vodohospodárskej politiky do roku 2015, Národnom programe SR pre implementáciu smernice 91/271/EHS, Pláne rozvoja verejných vodovodov a verejných kanalizácií pre územie SR , Programe protipovodňovej ochrany v SR a i.

	Asociácia vodárenských spoločností
	K obsahu a zameraniu správy 

Správa predstavuje materiál značného rozsahu, často nesúrodo spojený. Hlavným nedostatkom je, že obsahuje značné množstvo rôznorodých údajov, čísiel, informácií, avšak bez ich hlbšej analýzy a odporúčaní, ktoré by aspoň naznačovali smer, ktorým sa má VH uberať. 
Správa odráža dlhodobú stagnáciu a nekoncepčnosť riadenia VH, čo odzrkadľuje nezáujem kompetentných o podstatné zmeny, nutné pre zavedenie novej vodnej politiky. Správa zamlčuje problémy spojené s implementáciou smerníc, najmä s neplnením prijatých časových a vecných záväzkov , čím vytvára skreslený obraz o stave VH. 

	O
	N
	K pripomienke sa neprihliada . 

Cieľom správy nie je analyzovať, ale v stručnej forme podať informácie o stave VH k 31. 12. 2009, ktoré poskytujú jednotlivé organizácie VH.

	Asociácia vodárenských spoločností
	K cieľu správy  

Do správy odporúčame doplniť informácie o účele, pre ktorý sa takýto rozsiahly materiál každoročne vypracúva a najmä o jej praktickom využití, vrátane finančných nákladov spojených s jej vypracovaním. Preto navrhujeme doplniť do správy prehodnotenie nutnosti vypracovávať každoročne takýto rozsiahly materiál, prípadne prehodnotiť jeho obsah a závery tohto prehodnotenia premietnuť aj do návrhu uznesenia vlády.  
	O
	N
	K pripomienke sa neprihliada . 

Uvedené informácie nie sú súčasťou schválenej osnovy správy.

	Asociácia vodárenských spoločností
	ku kapitole 1 - Úloha vodného hospodárstva  

Medzi hlavnými úlohami vodného hospodárstva bola zahrnutá aj „všestranná ochrana vôd a rozvoj zdrojov vody“, ktorá však nie je v materiáli bližšie špecifikovaná a v celom materiáli je prezentovaná ako okrajová problematika. Žiadame uvedený bod preformulovať tak, aby boli jasné aspoň základné prvky tejto ochrany, ako sú environmentálne ciele a program opatrení, ktorým sa majú tieto ciele dosiahnuť.  
	O
	A
	Text upravený

	Asociácia vodárenských spoločností
Asociácia vodárenských spoločností
	ku kapitole 2 - Organizácia a riadenie 

Z materiálu nie je jasné, prečo sa v správe nesystematicky uvádzajú len vybrané subjekty poskytujúce vodárenské služby (vodárenské spoločnosti, SVP š.p.) a nie všetky subjekty, ktoré tieto služby zabezpečujú. Rovnako v správe absentuje systematické, a nielen náhodné, uvádzanie významných užívateľov ako aj znečisťovateľov vôd, najmä priemyselný a poľnohospodársky sektor, obce a iné subjekty. Žiadame, aby všetky relevantné subjekty boli do správy doplnené a analyzované rovnako systematicky, ako vodárenské spoločnosti. 
Zdôvodnenie 
Uvedená požiadavka vyplýva z Rámcovej smernice o vode, ktorá okrem iného požaduje, aby do hodnotenia ekonomickej analýzy boli zahrnuté jednak subjekty poskytujúce vodohospodárske služby, ako aj užívatelia vôd (water uses and water services). Príslušné definície boli povinne prevzaté aj do vodného zákona (§ 2 písm. aj), ako aj písm. ak). Identifikovanie všetkých relevantných subjektov, ktoré poskytujú vodárenské služby, ako aj užívateľov vôd, je nevyhnutným podkladom pre ekonomickú analýzu a následne pre zavedenie cenovej politiky v zmysle požiadaviek článku 9 Rámcovej smernice o vode (§ 78a vodného zákona). 
 
	Z
	Č
	Pripomienku nemožno úplne akceptovať, pretože  Správa má informatívny charakter a údaje  boli prevzaté z poskytnutých podkladov, ktoré neanalyzujeme ako boli spracované a schválené. Text je doplnený v kapitole Odvádzanie  a čistenie komunálnych odpadových vôd



	Asociácia vodárenských spoločností
	ku kapitole 3 - Legislatíva vo vodnom hospodárstve 

Do kapitoly 3.1 – Legislatívna činnosť žiadame doplniť pravdivú a podrobnú informáciu o stave transpozície a implementácie smerníc EÚ. Uvedenie len zoznamu prijatých predpisov považujeme za nedostatočné. 
Zdôvodnenie: 
Túto informáciu považujeme za dôležitú z dôvodu objektívneho obrazu o stave legislatívneho prostredia vo VH ako aj vzhľadom na možné problémy s čerpaním eurofondov, kde včasná a úplná transpozícia je jednou z podmienok pre bezproblémové financovanie schválených projektov. 
Ako bolo napríklad uvedené vo Výročnej správe o vykonávaní OP ŽP za rok 2009, voči Slovensku bol v čase jej vypracovávania vedený proces „infringementu“ za nesprávnu a neúplnú transpozíciu Rámcovej smernice o vode. Táto zásadná informácia vo vzťahu k legislatívnemu prostrediu VH roku 2009 v správe úplne chýba. Podľa našich informácií, ďalšie problémy sú zo strany európskych inštitúcií avizované v súvislosti s nedostatočnou transpozíciou smernice 2006/118/ES o ochrane podzemných vôd pred znečistením a zhoršením kvality. 
 
	Z
	Č
	Pripomienku nemožno úplne akceptovať z dôvodu, že doplnenie podrobnej informácie o stave transpozície a implementácie nie je predmetom predloženého materiálu . 



	Asociácia vodárenských spoločností
	ku kapitole 4 - Implementácia Rámcovej smernice o vode 

Žiadame, aby v kapitole 4.1 boli jednak opravené nepravdivé informácie a doplnené podrobnejšie závery z plánov manažmentu povodí, najmä: 
- informácie o tom, s ktorými z 11-tich subjektov, ktoré zaslali pripomienky k návrhu plánov manažmentu povodí, prebehli konzultácie a ktoré subjekty boli aktívne zapojené do tvorby plánov manažmentu povodí. Požiadavka AVS na konzultáciu (ale aj ďalších subjektov združených v pracovnej skupine PS-3 (účasť verejnosti) nebola akceptovaná a oprávnený orgán vykonal len formálne rozporové konania, 
- informácia a zdôvodnenie utajovania, resp. neprístupnosti niektorých informácií a údajov použitých pre tvorbu Plánu manažmentu povodí (napríklad zamietnutie písomnej žiadosti AVS o poskytnutie takýchto údajov, neohlásené zmeny a stiahnutie dočasne zverejneného návrhu plánu manažmentu povodí a podkladových úloh k nemu z oficiálnej web stránky), 
- informáciu o nesúhlasnom stanovisku niektorých z dotknutých subjektov s prijatím Vodného plánu Slovenska a odôvodnenie takéhoto postupu, 
- informáciu o tom, že vláda neschválila nariadenie vlády SR, ktorým sa mal zozáväzniť program opatrení (§ 14 ods. 3 vodného zákona), ako aj informáciu o tom, ako bude ministerstvo ďalej postupovať a v akom termíne sa predpokladá splnenie citovaného zákonného ustanovenia a predpokladaný posun v realizácii opatrení na dosiahnutie environmentálnych cieľov. 
Táto pripomienka obdobne platí aj pre kapitolu 11 - Prehľad programov a plánov riadenia povodí. 
Zdôvodnenie 
Ide o doplnenie závažných informácií, ktoré súvisia s viacerými nedostatkami implementácie Rámcovej smernice o vode a porušovaním jej zákonných ustanovení najmä v oblasti komunikácie s verejnosťou. Skutočnosť, že vláda SR neschválila návrh nariadenia vlády SR (program opatrení) znamená, že prijatý Vodný plán Slovenska je podľa nášho názoru irelevantný dokument, ktorý nevytvára žiadne predpoklady pre splnenie dobrého stavu vôd do roku 1015 a ktorý pravdepodobne bol vytvorený iba s cieľom predstierať EK, že Slovensko plní záväzky striktne dané v Rámcovej smernici o vode. 

 
	Z
	Č
	K pripomienke sa neprihliada. Informácie uvedené v kapitole odpovedajú vykonaným aktivitám v roku 2009. Aktivity vykonané v roku 2010 budú predmetom „správy za rok 2010“ 

čiastočne akceptujeme pripomienku týkajúcu sa prípravných prác. Do záveru tejto časti kapitoly doplnené: 

Tieto práce boli zamerané najmä na priebežnú aktualizáciu katalógu typov povrchových vôd SR (referenčné lokality),  pracovných postupov a stanovení MEP a GEP pre HWMB a AWB, a klasifikačných schém pre hodnotenie ekologického stavu



	Asociácia vodárenských spoločností
	kapitola 7, využívanie vôd  

Žiadame do správy zjednotiť a spoločne vyhodnocovať údaje (napríklad tabuľky 7.1.2.2, 7.2.1, 7.2.2). Pretože evidencia odberov vôd, prípadne vodárenských zdrojov sa vykonáva duplicitne, dvoma rozdielnymi subjektami (VÚVH, SHMÚ) je potrebné primerane komentovať ich nezrovnalosti a prípadne riešiť odstránenie duplicitného vedenia evidencie s návrhom legislatívnych zmien týkajúcich sa povinností duplicitného nahlasovania údajov. 
Ďalej považujeme za žiadúce vyhodnocovať a uvádzať aj údaje vzťahované ku pitnej vode z monitoringu vykonávaného v zmysle smernice 98/83/ES o kvalite vody určenej na ľudskú spotrebu (v gescii MZ SR) 
V tejto súvislosti poukazujeme na nutnosť vytvoriť jednotný informačný systém pre vodu, ktorý bude budovaný v súlade so systémom WISE. V príslušnej kapitole o informačných systémoch chýba akákoľvek zmienka o tomto európskom informačnom nástroji, do ktorého musí zasielať údaje aj Slovensko. 
Zdôvodnenie 
Upozorňujeme na možné duplicity a s tým spojené možné nezrovnalosti v údajových databázach, ktoré zrejme nie sú kompatibilné. Daný postup by mal viesť aj k skvalitneniu evidovaných údajov a k odstráneniu nezrovnalostí, nakoľko ide o údaje, ktoré sa zasielajú EK. 
Pretože VH je prierezovým odvetvím, ktoré vstupuje do gescie viacerých rezortov (pre rok 2009 prinajmenej MŽP SR, MZ SR, MP SR, ÚRSO resp. MH SR) nie je možné komplexnú správu o VH spracovávať len z údajovej bázy jedného rezortu, aj keď je pre túto oblasť najvýznamnejší. 
 
	O
	Č
	Text čiastočne upravený

	Asociácia vodárenských spoločností
	K časti 7.2 

Žiadame kontrolu a dôsledné uvádzanie zdrojov údajov pre zverejňované údaje. Napríklad tabuľka č. 7.2.1 uvádza ako zdroj údajov len VS, pritom už tabuľka 7.2.2 pre rovnaké údaje a rovnaké hodnoty uvádza ako zdroj VS, OÚ a iné subjekty. 
	O
	A
	Text opravený 

	Asociácia vodárenských spoločností
Asociácia vodárenských spoločností
	Ku kapitole 7.3  

Žiadame dôsledné a úplné uvádzanie údajov všetkých subjektov spadajúcich do kategórie verejných kanalizácií, vrátane obecných VK. Pokiaľ vysvetlivka k tabuľke 7.3.1 uvádza, že nemá údaje o množstvách od OÚ, nie je možné, aby nasledujúci graf 7.3.1 popisoval množstvá odpadových vôd vrátane kanalizácií v správe OÚ. 
	Z
	A
	Text opravený

	Asociácia vodárenských spoločností
	Ku kapitole 7.3 - Odvádzanie a čistenie znečistených vôd 

Pokiaľ je nadpis kapitoly taký, ako je uvedený, je daná kapitola nedostatočná a nepoužiteľná, pretože vôbec nehodnotí iné odpadové vody ako komunálne. Len priemysel odobral v roku 2009 viac ako 212 mil. m3 povrchových vôd (tab. 7.1.1.1) a odber z podzemných zdrojov mimo verejných vodovodov dosiahol viac ako 80 mil. m3 (tab. 7.1.2.2). Je nutný predpoklad, že väčšina týchto vôd (spolu vyše 292 mil. m3) bola vypustená ako odpadové vody, avšak správa o nich okrem jedného riadku v tabuľke 7.3.1 mlčí. 
Vlastná tabuľka 7.3.1 potvrdzuje, že správa nijako nerieši a nekomentuje polovicu vypúšťaného množstva odpadových vôd (napríklad pre rok 2009 položka č. 3 „čistené odpadové vody vypúšťané do vodných tokov“ 417,8 mil. m3 oproti položke č. 4 „množstvo vypúšťaných odpadových vôd“ 204,7 mil. m3). 
Akékoľvek hodnotenie tejto správy vo vzťahu k odpadovým vodám je preto chybné. 
 
	Z
	A
	Opravený nadpis podkapitoly na „Odvádzanie a čistenie komunálnych odpadových vôd“

	Asociácia vodárenských spoločností
	Ku kapitole 7.3  

Žiadame kapitolu pre časť komunálnych odpadových vôd prepracovať v súlade s požiadavkami smernice 91/271/EHS, t.j. podľa jednotlivých aglomerácií s konkretizáciou údajov o tých kanalizačných systémoch a ČOV, ktoré nespĺňajú požiadavky smernice, tak, ako boli tieto informácie zaslané v sumárnej správe do Bruselu. 
Zdôvodnenie: 
Vzhľadom na neplnenie záväzkov Slovenska v oblasti odvádzania a čistenia komunálnych odpadových vôd je nevyhnutné predložiť vláde SR pravdivú informáciu o kritickom stave v tejto oblasti, avšak nie vo všeobecnej rovine, ale vo vzťahu k prijatým záväzkom, ktoré musia byť riešené ako jedna z priorít vodného hospodárstva. Popis odvádzania a čistenia znečistených vôd, ktorý je urobený iba z pohľadu rozvoja verejných kanalizácií a nie z hľadiska stavu plnenia záväzkov v danej oblasti, sa dá považovať za zamlčovanie resp. skresľovanie daného problému s cieľom jeho odsúvania do budúcnosti.  
	Z
	Č
	Pripomienku nemožno úplne akceptovať, pretože údaje sú spracované v iných dokumentoch, ktoré sa pravidelne spracovávajú podľa jednotlivých smerníc. 

	Asociácia vodárenských spoločností
	Ku kapitole 10 - Ekonomická analýza užívania vôd 

Podľa nášho názoru ekonomická analýza užívania vôd nie je vypracovaná v súlade s požiadavkami Rámcovej smernice o vode. Žiadame do správy doplniť informáciu o stave jej vyhotovenia a doplnenie informácie o harmonograme vypracovania a schválenia návrhu cenovej politiky, ktorú má ministerstvo vypracovať do roku 2010 (§ 78a vodného zákona).  
	Z
	Č
	Pripomienku nemožno úplne akceptovať,  správa sa týka roku 2009. Opravený nadpis kapitoly na „Ekonomika vo vodnom hospodárstve“, nakoľko správa má informatívny charakter. 

	Asociácia vodárenských spoločností
	K časti 10.2. 

Žiadame, aby správa vysvetlila extrémny nárast miezd v roku 2009 v časti VH mimo vodárenských spoločností (subjekty SVP š.p., VV š.p. a Hyco), ktorý dosahuje takmer 50% medziročný prírastok ako vychádza z prostého aritmetického úkonu pri porovnaní počtu pracovníkov VS (cca 2/3 pracovníkov celého VH) a VH spolu, priemernej mzdy VS (nárast len 4 %) a celkový nárast priemernej mzdy vo VH 29 %. (tab. č. 10.2.1). Zamlčaný je vývoj priemerných miezd za SVP š.p. a ostatné subjekty VH. Zároveň požadujeme analyzovať a komentovať údaj o počte zamestnancov za VS, kde v r. 2008 je zaznamenaný významný pokles a v r. 2009 opätovný nárast. Pritom len podľa údajov z výročných správ členov AVS (bez ďalších subjektov) je počet pracovníkov v roku 2008 významne vyšší ako uvádza správa. 
	Z
	Č
	 Pripomienku nemožno úplne akceptovať, pretože  Správa má informatívny charakter a podklady boli prevzaté z poskytnutých podkladov, ktoré neanalyzujeme ako boli spracované a schválené.

	Asociácia vodárenských spoločností
	ku kapitole 4.1 – predposledný odsek 

Sme toho názoru, že druhé plánovacie obdobie spadá do obdobia rokov 2015-2021. Odporúčame tento údaj preveriť a v prípade opodstatnenosti opraviť. Súčasne žiadame doplniť podrobnú informáciu o tom, aké prípravné práce boli v roku 2009 vykonané pre druhé plánovacie obdobie, najmä vzhľadom na značné nedostatky v príprave prvého plánovacieho obdobia.  
	O
	A
	Druhé plánovacie obdobie opravené na roky 2016 - 2021 

Do prípravných prác doplnený text: Tieto práce boli zamerané najmä na priebežnú aktualizáciu katalógu typov povrchových vôd SR (referenčné lokality),  pracovných postupov a stanovení MEP a GEP pre HWMB a AWB, a klasifikačných schém pre hodnotenie ekologického stavu



	Asociácia vodárenských spoločností
Asociácia vodárenských spoločností
	Ku kapitole 10 a celej správe 

Žiadame dôkladnú kontrolu a opravu všetkých údajov uvádzaných správou. Údaje sú zmätočné a vzájomne si odporujúce. Napríklad len pre údaj o investíciách VS v roku 2009 sú uvedené tri rôzne čísla - 294 656 tis. € (textová časť 10.3), voči 310 530 tis. € (tabuľka 10.3.1) alebo 295 656 tis. € (príloha č. 7). Výnosy VS za rok 2008 sú v tabuľke 10.2. uvádzané vo výške 389 464 tis. €, v prílohe č. 7 vo výške 398 659 tis. € - a mnohé ďalšie údaje. 
Žiadame skontrolovať a opraviť všetky zmätočné údaje predošlých rokov a pre roky minulé používať oficiálne údaje predošlých správ. Napríklad oficiálna správa o stave VH SR za rok 2008 v prílohe č. 9 uvádza v rokoch 2005 - 2008 rentabilitu celkových výnosov 6,59 - 3,96 - 2,47 - 2,77 %. Správa roku 2009 v prílohe č. 7 pre rovnaký ukazovateľ a rovnaké roky uvádza údaje 7,70 - 4,25 - 3,98 - 2,77 %. 
Žiadame dôkladne skontrolovať a opraviť všetky správou uvádzané jednotky. Napríklad v prílohe č. 7 je pitná voda fakturovaná uvedená v jednotkách „mil. m3“, pričom číselný údaj zodpovedá jednotkám „tis. m3“ 
 
	Z
	A
	Údaje opravené 

	Asociácia vodárenských spoločností
	Ku kapitole 13 - Záver 

Konštatovanie v závere správy, že „v súčasnosti sa VH v SR riadi dvoma rozhodujúcimi plánovacími dokumentmi a koncepčnými materiálmi, a to Koncepciou vodohospodárskej politiky do roku 2015 a Plánom rozvoja verejných vodovodov a verejných kanalizácií pre územie Slovenskej republiky“ je v zásadnom rozpore s požiadavkami Rámcovej smernice o vode. Žiadame kapitolu zásadne prepracovať tak, aby bola v súlade s platnými právnymi predpismi v oblasti vôd. Ďalej žiadame doplniť podrobné a pravdivé informácie o aktuálnom stave implementácie Rámcovej smernice o vode a ďalších smerníc EÚ s návrhom opatrení na vykonanie nápravy jestvujúcich nedostatkov. Ďalej žiadame doplniť informáciu, prečo nebol doteraz vypracovaný podrobný Národný program pre implementáciu smernice 91/271/EHS (do Bruselu je zasielaná len správa o tomto neexistujúcom programe) a kedy bude vypracovaný. 
Zdôvodnenie 
Podľa Rámcovej smernice o vode základným administratívnym nástrojom na dosiahnutie environmentálnych cieľov sú plány manažmentu povodí. Ak sa VH na Slovensku nebude riadiť týmito plánovacími dokumentmi, bude to znamenať hrubé porušenie Rámcovej smernice o vode. V oblasti odvádzania a vypúšťania komunálnych odpadových vôd je základným plánovacím dokumentov Národný program pre implementáciu smernice č. 91/271/EHS. Táto požiadavka je zakotvená v ustanovení § 36 vodného zákona. 
	Z
	Č
	Text čiastočne upravený.

	Asociácia vodárenských spoločností
Asociácia vodárenských spoločností
	ku kapitole 4.2 - Implementácia ostatných smerníc EÚ 

Obdobne ako v predchádzajúcej kapitole žiadame doplniť do tejto kapitoly podrobné informácie o stave implementácie ostatných smerníc v oblasti vôd, najmä informácie o stave implementácie smernice 91/271/EHS o odvádzaní a čistení komunálnych odpadových vôd, a to v súlade s touto smernicou, to znamená podľa aglomerácií. Ďalej žiadame opraviť nepravdivú informáciu o sprístupnení správ zasielaných EK na webovej stránke SAŽP. Elektronický dotazník UWWTD je utajený dokument, ktorý nebol AVS poskytnutý k nahliadnutiu ani na základe opakovaných písomných žiadostí. 
Zdôvodnenie 
Rok 2010 je prvým kontrolným termínom, kedy Slovensko musí preukázať plnenie záväzkov v oblasti odvádzania a čistenia komunálnych odpadových vôd prijatých v prístupovej zmluve pre aglomerácie nad 10 000 EO. Vláda SR musí dostať pravdivú a podrobnú informáciu o tom, že tento termín sa neplní a aké to bude mať pre Slovensko dôsledky. Rovnako dôležité je navrhnúť vláde nutné opatrenia na nápravu. 
	Z
	Č
	 Pripomienku nemožno úplne akceptovať, pretože informácie uvedené v kapitole odpovedajú vykonaným aktivitám v roku 2009.

	O – obyčajná pripomienka, Z – zásadná pripomienka, A – akceptovaná pripomienka, Č – čiastočne akceptovaná pripomienka, N – neakceptovaná pripomienka


Zoznam oslovených subjektov

- Kancelária podpredsedu vlády SR pre ľudské práva a menšiny

- Ministerstvo dopravy, pôšt a telekomunikácií SR
- Ministerstvo financií SR
- Ministerstvo hospodárstva SR
- Ministerstvo kultúry SR

- Ministerstvo obrany SR
- Ministerstvo práce soc. vecí a rodiny SR

- Ministerstvo spravodlivosti SR

- Ministerstvo školstva SR
- Ministerstvo vnútra SR

- Ministerstvo zahraničných vecí SR

- Ministerstvo zdravotníctva SR
- Úrad vlády SR

- Odbor vládnej agendy Úradu vlády SR
Subjekty, ktoré nezaslali pripomienky:

- Ministerstvo hospodárstva a výstavby SR
Subjekty, ktoré nemali pripomienky:

- Podpredseda vlády SR pre ľudské práva a menšiny
- Ministerstvo dopravy, pôšt a telekomunikácií SR
- Ministerstvo kultúry SR

- Ministerstvo obrany SR

- Ministerstvo spravodlivosti SR

- Ministerstvo školstva SR
- Ministerstvo vnútra SR

- Ministerstvo zahraničných vecí SR
- Ministerstvo práce soc. vecí a rodiny SR
- Ministerstvo pôdohospodárstva SR
- Úrad vlády SR

Počet vznesených pripomienok/ z toho zásadných:

